title: Decizia Consiliului din 29 aprilie 2004 privind acordarea unei asistențe macrofinanciare Albaniei și de abrogare a Deciziei 1999/282/CE

text:
Anunţ juridic important

|

32004D0580

Jurnalul Oficial L 261 , 06/08/2004 p. 0012 - 0012 Jurnalul Oficial L 261 , 06/08/2004 p. 0116 - 0118 ediţie specială în limba cehă capitol 11 volum 51 p. 291  - 293 ediţie specială în limba estonă capitol 11 volum 51 p. 291  - 293 ediţie specială în limba maghiară capitol 11 volum 51 p. 291  - 293 ediţie specială în limba lituaniană capitol 11 volum 51 p. 291  - 293 LV.ES capitol 11 volum 51 p. 291  - 293 MT.ES capitol 11 volum 51 p. 291  - 293 PL.ES capitol 11 volum 51 p. 291  - 293 SK.ES capitol 11 volum 51 p. 291  - 293 ediţie specială în limba slovenă capitol 11 volum 51 p. 291  - 293

		20040429Decizia Consiliuluidin 29 aprilie 2004privind acordarea unei asistențe macrofinanciare Albaniei și de abrogare a Deciziei 1999/282/CE(2004/580/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 308,având în vedere propunerea Comisiei,având în vedere avizul Parlamentului European [1],întrucât:(1) Comisia a consultat Comitetul economic și financiar înainte de a prezenta propunerea sa.(2) Prin Decizia 1999/282/CE [2], Consiliul a aprobat, imediat după criza din Kosovo, acordarea unei asistențe macrofinanciare Albaniei plafonată la 20 de milioane EUR, sub forma unei facilități de împrumut pe termen lung. Dat fiind că balanța de plăți a evoluat mai favorabil decât s-a prevăzut, autoritățile albaneze nu au solicitat plata acestei asistențe, pe care Comisia a anulat-o din program în anul 2001.(3) În cadrul procesului de stabilizare și de asociere care reglementează relațiile Uniunii Europene cu regiunea, este de dorit să se susțină eforturile de stabilizare politică și economică a Albaniei, pentru ca această țară să evolueze spre o relație de cooperare deplină cu Comunitatea; acesta este, de asemenea, scopul acordului de stabilizare și asociere care este în curs de negociere între Albania și Uniunea Europeană.(4) Fondul Monetar Internațional (FMI) a aprobat la 21 iunie 2002 un program trienal în favoarea Albaniei, susținut de o Facilitate de Creștere și Reducere a Sărăciei (PRGF) de aproximativ 36 de milioane de dolari americani, în scopul susținerii programului economic al autorităților pentru perioada iunie 2002-iunie 2005; din această sumă, 11 milioane de dolari se prevede a fi decontate în 2004.(5) În cadrul noii Strategii trienale de Asistență a Țării (CAS) adoptată de consiliul de administrație al Băncii Mondiale la 20 iunie 2002, se vor deconta 8 milioane de dolari în 2004 în cadrul Creditului de Sprijin pentru Reducerea Sărăciei (PRSC).(6) Chiar ținând seama de suma estimativă a acestor ajutoare financiare din partea Fondului Monetar Internațional și a Băncii Mondiale, în 2004 va persista un important deficit de finanțare reziduală, care va trebui acoperit dacă se dorește susținerea realizării obiectivelor politice care stau la baza eforturilor de reformă ale autorităților.(7) Comunitatea a furnizat deja o asistență macrofinanciară Albaniei; autoritățile albaneze au solicitat o nouă asistență financiară instituțiilor financiare internaționale, Comunității și altor donatori bilaterali.(8) Acordarea unei asistențe macrofinanciare comunitare Albaniei este o măsură corespunzătoare pentru a ajuta țara să facă față nevoilor de finanțare externe, inclusiv prin consolidarea rezervelor sale și printr-un sprijin bugetar.(9) Punerea la dispoziție a acestei asistențe financiare comunitare sub formă de împrumut pe termen lung și a unui ajutor nerambursabil (straight grant) este o măsură corespunzătoare pentru consolidarea viabilității situației financiare externe a Albaniei, dat fiind nivelul relativ scăzut de dezvoltare a acestei țări.(10) Acest sprijin financiar, în special componenta "ajutor nerambursabil (grant)", ar trebui furnizat după verificarea îndeplinirii condițiilor financiare și economice impuse.(11) Pentru protejarea eficientă a intereselor financiare ale Comunității în cadrul prezentei asistențe macrofinanciare, este necesar să se prevadă adoptarea de către Albania a măsurilor corespunzătoare pentru prevenirea fraudelor și a altor nereguli care ar putea fi comise cu privire la această asistență, precum și controalele Comisiei și verificările Curții de Conturi.(12) Includerea unei componente ajutor nerambursabil (grant) în această asistență nu aduce atingere competențelor autorității bugetare.(13) Această asistență ar trebui administrată de Comisie, în mod concertat cu Comitetul economic și financiar.(14) Tratatul nu prevede, pentru adoptarea prezentei decizii, alte atribuții decât cele prevăzute la articolul 308,DECIDE:Articolul 1(1) Comunitatea pune la dispoziția Albaniei o asistență macrofinanciară, sub forma unui împrumut pe termen lung și a unui ajutor nerambursabil (grant), în scopul de a ajuta țara să își satisfacă nevoile de finanțare externe, în special prin consolidarea rezervelor sale și printr-un sprijin bugetar.(2) În ceea ce privește componenta "împrumut" a asistenței, principalul este plafonat la 9 milioane EUR, iar durata împrumutului este limitată la 15 ani. În acest sens, Comisia este împuternicită să ia împrumut în numele Comunității resursele necesare, care vor fi puse la dispoziția Albaniei sub formă de împrumut.(3) Componenta "ajutor nerambursabil (grant)" este plafonată la 16 milioane EUR.(4) Această asistență financiară a Comunității este administrată de Comisie în mod concertat cu comitetul economic și financiar și într-un mod compatibil cu orice acord încheiat între FMI și Albania.(5) Asistența financiară a Comunității se va pune la dispoziție pentru o perioadă de doi ani începând cu ziua următoare datei intrării în vigoare a prezentei decizii. Cu toate acestea, în cazul în care circumstanțele impun acest lucru, Comisia, după consultarea Comitetului economic și financiar, poate decide prelungirea cu cel mult un an a perioadei de disponibilitate.Articolul 2(1) Comisia este împuternicită să convină cu autoritățile albaneze, după consultarea comitetului economic și financiar, asupra condițiilor de politică economică și a condițiilor financiare referitoare la această asistență și consemnate într-un memorandum de înțelegere. Aceste condiții trebuie să fie compatibile cu acordurile prevăzute la articolul 1 alineatul (4).(2) Înainte de a pune efectiv în aplicare asistența comunitară, Comisia verifică fiabilitatea circuitelor financiare și a procedurilor administrative din Albania, precum și a mecanismelor interne și externe de control care au relevanță pentru acest tip de asistență.(3) Comisia verifică periodic, în colaborare cu comitetul economic și financiar și în coordonare cu FMI, că politica economică a Albaniei este conformă cu obiectivele asistenței și că sunt îndeplinite condițiile financiare și de politică economică aferente acesteia.Articolul 3(1) Componentele "împrumut" și "ajutor nerambursabil (grant)" ale prezentei asistențe sunt puse la dispoziția Albaniei de către Comisie în cel puțin două tranșe. Sub rezerva dispozițiilor articolului 2 și a unei evaluări satisfăcătoare în conformitate cu articolul 2 alineatul (2), eliberarea primei tranșe este condiționată de constatarea unor progrese satisfăcătoare în punerea în aplicare a programului macroeconomic al Albaniei, din cadrul Facilității actuale de Creștere și Reducere a Sărăciei consimțită de FMI.(2) Sub rezerva dispozițiilor articolului 2, a doua tranșă – și orice tranșă eventuală ulterioară – se eliberează cu condiția unei puneri în aplicare satisfăcătoare a programului menționat anterior și cel mai devreme la un trimestru după eliberarea tranșei precedente.(3) Fondurile sunt vărsate Băncii Centrale a Albaniei. Destinatarul final al fondurilor este Banca Centrală a Albaniei, în cazul în care asistența este destinată să consolideze rezervele țării, sau Ministerul Finanțelor, în cazul în care aceasta este vărsată în scopul susținerii bugetare.Articolul 4Punerea în aplicare a acestei asistențe respectă dispozițiile regulamentului financiar aplicabil bugetului general al Comunităților Europene, precum și normele sale de aplicare. Memorandumul de înțelegere adoptat cu autoritățile albaneze, în special, prevede adoptarea de către Albania a măsurilor corespunzătoare pentru prevenirea fraudelor și a altor nereguli în legătură cu această asistență. Acesta prevede, de asemenea, controale efectuate de Comisie, în special de Oficiul de Luptă Antifraudă (OLAF), cu dreptul de a recurge la controale și verificări la fața locului, precum și verificări efectuate de Curtea de Conturi, dacă este cazul, la fața locului.Articolul 5(1) Operațiunile de luare și de dare cu împrumut prevăzute la articolul 1 alineatul (2) se efectuează la aceeași dată a viramentului și nu implică pentru Comunitate nici transformarea scadenței, nici riscul de schimb valutar sau al ratei dobânzii, nici un alt risc comercial.(2) Comisia ia măsurile necesare, în cazul în care Albania solicită acest lucru, ca o clauză de rambursare anticipată să fie inserată în condițiile împrumutului și ca aceasta să poată fi invocată.(3) La solicitarea Albaniei și în cazul în care circumstanțele permit o reducere a ratei dobânzii pentru împrumut, Comisia poate refinanța integral sau parțial împrumuturile sale inițiale sau poate readapta condițiile financiare corespunzătoare. Aceste operațiuni de refinanțare sau de readaptare se efectuează în condițiile prevăzute la alineatul (1) și nu au ca efect prelungirea duratei medii a împrumuturilor în cauză sau mărirea valorii, exprimate la cursul de schimb curent, a capitalului neachitat la data refinanțării sau a readaptării.(4) Toate costurile angajate de către Comunitate și conexe operațiunilor de luare și dare cu împrumut prevăzute de prezenta decizie sunt în sarcina Albaniei.(5) Comitetul economic și financiar este informat cu privire la desfășurarea operațiunilor prevăzute la alineatele (2) și (3).Articolul 6Cel puțin o dată pe an, înainte de septembrie, Comisia prezintă Parlamentului European și Consiliului un raport de evaluare a punerii în aplicare a prezentei decizii în cursul anului precedent.Articolul 7Decizia 1999/282/CE se abrogă.Articolul 8Prezenta decizie intră în vigoare la data publicării în Jurnalul Oficial al Uniunii Europene.Adoptată la Luxemburg, 29 aprilie 2004.Pentru ConsiliuPreședinteleM. McDowell[1] Aviz emis la 31 martie 2004 (nepublicat încă în Jurnalul Oficial).[2] JO L 110, 28.4.1999, p. 13.--------------------------------------------------


title: 2011/600/UE: Decizia Parlamentului European din 10 mai 2011 privind descărcarea de gestiune pentru execuția bugetului Eurojust aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/215

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Eurojust aferent exercițiului financiar 2009
   (2011/600/UE)
   PARLAMENTUL EUROPEAN,
   având în vedere conturile anuale finale ale Eurojust pentru exercițiul financiar 2009,
   având în vedere Raportul Curții de Conturi privind conturile anuale ale Eurojust pentru exercițiul financiar 2009, însoțit de răspunsurile Eurojust (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (3), în special articolul 36,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0133/2011),

               1.

               acordă directorului administrativ al Eurojust descărcarea de gestiune pentru execuția bugetului Eurojust aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului administrativ al Eurojust, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 144.

      (2)  JO L 248, 16.9.2002, p. 1.

      (3)  JO L 63, 6.3.2002, p. 1.

      (4)  JO L 357, 31.12.2002, p. 72.
    ---documentbreak---

               27.9.2011

               RO

               Jurnalul Oficial al Uniunii Europene

               L 250/216

         REZOLUȚIA PARLAMENTULUI EUROPEAN
   din 10 mai 2011
   conținând observațiile care fac parte integrantă din decizia privind descărcarea de gestiune pentru execuția bugetului Eurojust aferent exercițiului financiar 2009
   PARLAMENTUL EUROPEAN,
   având în vedere conturile anuale finale ale Eurojust pentru exercițiul financiar 2009,
   având în vedere Raportul Curții de Conturi privind conturile anuale ale Eurojust pentru exercițiul financiar 2009, însoțit de răspunsurile Eurojust (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (3), în special articolul 36,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0133/2011),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2009 și cu privire la legalitatea și regularitatea operațiunilor subiacente;

               B.

               întrucât, la 5 mai 2010, Parlamentul a acordat descărcarea de gestiune directorului administrativ al Eurojust pentru execuția bugetului Agenției aferent exercițiului financiar 2008 (5) și întrucât, în rezoluția sa care însoțește decizia de descărcare de gestiune, Parlamentul:

                           —

                           a salutat încheierea la 24 septembrie 2008 a Acordului practic privind modalitățile de cooperare dintre Eurojust și Oficiul European de Luptă Antifraudă;

                           —

                           a luat act de constatarea Curții conform căreia, în 2008, Agenția întâmpina încă dificultăți în reportarea creditelor, chiar dacă suma era mai mică decât în exercițiul precedent (13 % din creditele bugetare finale, față de 25 % din creditele reportate în 2007);

                           —

                           a regretat faptul că, încă o dată, Curtea a constatat deficiențe în procedurile de achiziții publice, la fel ca în cazul celor trei exerciții financiare precedente;

               C.

               întrucât bugetul Agenției a fost de 26 400 000 EUR în 2009, cu 6,4 % mai mult decât în exercițiul financiar 2008,

      Performanță

               1.

               salută inițiativa Agenției de a include indicatori-cheie de performanță în planurile sale pentru unități pentru 2010; cu toate acestea, invită Agenția să informeze autoritatea care acordă descărcarea de gestiune cu privire la acești indicatori-cheie și la legătura lor cu obiectivele, bugetul și programul de lucru al Eurojust; consideră de fapt că punerea în relație a indicatorilor cu obiectivele, bugetul și programul de lucru al Agenției va permite părților interesate să evalueze mai bine performanța Eurojust;

               2.

               salută inițiativa Agenției de a prezenta, în tabelul anexat la raportul pentru 2009 al Curții de Conturi, o comparație între operațiunile realizate în decursul exercițiilor 2008 și 2009 pentru a permite autorității care acordă descărcarea de gestiune să evalueze cu mai multă eficacitate performanțele Agenției de la un exercițiu la altul;

      Reportarea creditelor

               3.

               constată cu satisfacție că Curtea de Conturi nu a prezentat comentarii cu privire la nivelul de reportări și anulări de credite în 2009;

               4.

               subliniază că descărcarea de gestiune pentru execuția bugetului Agenției ar trebui să se bazeze în mai mare măsură pe performanțele acesteia din cursul exercițiului financiar;

               5.

               invită Agenția să informeze autoritatea care acordă descărcarea de gestiune cu privire la măsurile adoptate pentru a evita reportarea creditelor, problemă care a fost constant semnalată în procedurile anterioare de descărcare de gestiune;

      Îmbunătățirea procedurilor de achiziții publice

               6.

               felicită Agenția pentru instituirea unor măsuri cu scopul de a estima valoarea de piață a produselor/serviciilor relevante înainte de a începe procedura de achiziții publice; consideră că această inițiativă este o practică importantă de urmat și de alte agenții; salută, în plus, planul anual de achiziții publice pentru 2009 al Agenției, care a fost foarte util pentru unitățile și serviciile Agenției în gestionarea procedurilor lor de ofertare; consideră că aceste inițiative permit ordonatorului de credite să își îmbunătățească misiunea de orientare și control;

      Resurse umane

               7.

               se declară preocupat de constatarea repetată de către Curte a unor deficiențe în planificarea și punerea în aplicare a procedurilor de recrutare a personalului; constată în special persistența unui nivel prea ridicat al posturilor vacante (24 %), chiar dacă acesta este mai mic decât în 2008 (26 %) și în 2007 (33 %); în consecință, invită Agenția să conceapă un plan de acțiune cuprinzător privind recrutările pentru a reduce semnificativ procentajul de posturi vacante și să informeze autoritatea care acordă descărcarea de gestiune cu privire la acesta; salută totuși intenția Agenției de a reduce procentajul posturilor vacante la mai puțin de 8 % până la sfârșitului anului 2011;

               8.

               felicită Agenția pentru obiectivul atins în 2009 în ceea ce privește reducerea numărului de agenți temporari „interimari” de la 31 la 10 până la sfârșitului anului în cauză; invită totuși Agenția să reducă și mai mult acest număr conform recomandărilor Serviciului de Audit Intern (IAS);

               9.

               constată că Agenția și-a lansat noua procedură de recrutare în 2009, procedură care prevedea ca membrii juriului de selecție să invite la interviu doar candidații care obțin un punctaj de minimum 75 % la evaluarea preliminară și să înscrie pe listele de rezervă doar candidații care obțin un punctaj de minimum 75 % la interviu și la testele scrise;

               10.

               își exprimă îngrijorarea cu privire la declarația Curții de Conturi potrivit căreia trei din șase posturi de conducere de nivel mediu (șef de unitate) din cadrul Agenției au fost ocupate temporar de către membri ai personalului „interimari”; subliniază că această situație indică dificultăți în atragerea și menținerea unui personal adecvat; salută, cu toate acestea, planul Agenției de a adopta o decizie care să prevadă că evaluarea finală a candidaților se va baza pe combinația dintre nota acordată pe baza informațiilor din formularul de candidatură și rezultatul la interviu și la testele scrise; consideră că această abordare reprezintă o îmbunătățire a procedurilor de selecție ale Agenției, deoarece ține seama efectiv de meritele fiecărui candidat;

      Audit intern

               11.

               ia act de faptul că s-a dat curs la doar patru dintre cele 26 de recomandări formulate de IAS la 31 decembrie 2008 (dintre care două au fost considerate „critice”); constată, în plus, că IAS a mai emis o recomandare în decembrie 2009 și că în cazul a 15 din cele 23 de recomandări rămase se înregistrează întârzieri de peste 12 luni la punerea în aplicare; în consecință, invită Agenția să informeze autoritatea care acordă descărcarea de gestiune cu privire la motivele acestor întârzieri și să ia imediat măsuri pentru ameliorarea procedurii de recrutare, reducerea numărului de agenți interimari, restructurarea Unității de resurse umane, elaborarea unui plan de gestionare a resurselor umane, consolidarea monitorizării activităților de resurse umane și revizuirea conținutului registrului de excepții;

               12.

               salută inițiativa Agenției de a furniza autorității care acordă descărcarea de gestiune raportul anual de audit intern realizat de IAS privind Agenția; consideră că acest lucru este un semn de transparență și reprezintă o bună practică pe care ar trebui să o urmeze toate celelalte agenții vizate;

               13.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2011 (6) referitoare la performanțele, gestiunea financiară și controlul agențiilor.

      (1)  JO C 338, 14.12.2010, p. 144.

      (2)  JO L 248, 16.9.2002, p. 1.

      (3)  JO L 63, 6.3.2002, p. 1.

      (4)  JO L 357, 31.12.2002, p. 72.

      (5)  JO L 252, 25.9.2010, p. 202.

      (6)  Texte adoptate, P7_TA(2011)0163 (a se vedea pagina 269 din prezentul Jurnal Oficial).


title: 2007/823/CE: Decizia Consiliului din 8 noiembrie 2007 privind încheierea Acordului dintre Comunitatea Europeană și Republica Muntenegru privind facilitarea eliberării vizelor

text:
               19.12.2007

               RO

               Jurnalul Oficial al Uniunii Europene

               L 334/108

         DECIZIA CONSILIULUI
   din 8 noiembrie 2007
   privind încheierea Acordului dintre Comunitatea Europeană și Republica Muntenegru privind facilitarea eliberării vizelor
   (2007/823/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 62 alineatul (2) litera (b) punctele (i) și (ii), coroborat cu articolul 300 alineatul (2) primul paragraf prima teză, precum și cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Comisia a negociat, în numele Comunității Europene, un acord cu Republica Muntenegru privind facilitarea eliberării vizelor.

               (2)

               Acordul a fost semnat, în numele Comunității Europene, la 18 septembrie 2007, sub rezerva eventualei sale încheieri la o dată ulterioară, în conformitate cu decizia Consiliului adoptată la 18 septembrie 2007.

               (3)

               Acordul ar trebui aprobat.

               (4)

               Acordul instituie un comitet mixt de gestionare a acordului, care își poate adopta regulamentul de procedură. Este necesar să se prevadă o procedură simplificată pentru stabilirea poziției Comunității în această situație.

               (5)

               În conformitate cu Protocolul privind poziția Regatului Unit și a Irlandei și cu Protocolul privind integrarea acquis-ului Schengen în cadrul Uniunii Europene, anexate la Tratatul privind Uniunea Europeană și la Tratatul de instituire a Comunității Europene, Regatul Unit și Irlanda nu participă la adoptarea prezentei decizii, nu își asumă obligații în temeiul prezentei decizii și aceasta nu li se aplică.

               (6)

               În conformitate cu Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii, nu își asumă obligații în temeiul prezentei decizii și aceasta nu i se aplică,

         DECIDE:
   Articolul 1
   Acordul dintre Comunitatea Europeană și Republica Muntenegru privind facilitarea eliberării vizelor se aprobă prin prezenta decizie în numele Comunității.
   Textul acordului se anexează la prezenta decizie.
   Articolul 2
   Președintele Consiliului procedează la notificarea prevăzută la articolul 14 alineatul (1) din acord (2).
   Articolul 3
   Comisia, asistată de experți din statele membre, reprezintă Comunitatea în cadrul Comitetului mixt de experți, instituit prin articolul 12 din acord.
   Articolul 4
   După consultarea unui comitet special desemnat de către Consiliu, Comisia adoptă poziția Comunității în cadrul Comitetului mixt de experți în ceea ce privește adoptarea regulamentului de procedură al acestui comitet, astfel cum este prevăzut la articolul 12 alineatul (4) din acord.
   Articolul 5
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 8 noiembrie 2007.

            Pentru Consiliu

            Președintele

         R. PEREIRA

      (1)  Aviz adoptat la 24 octombrie 2007 (nepublicat încă în Jurnalul Oficial).

      (2)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul general al Consiliului.
   ACORD
   între Comunitatea Europeană și Republica Muntenegru privind facilitarea eliberării vizelor
   COMUNITATEA EUROPEANĂ, denumită în continuare „Comunitatea”,
   și
   REPUBLICA MUNTENEGRU,
   denumite în continuare „părțile”,
   AVÂND ÎN VEDERE perspectiva europeană a Republicii Muntenegru și negocierile pentru Acordul de stabilizare și asociere (ASA) dintre Comunitatea Europeană și Republica Muntenegru,
   REAFIRMÂND intenția de a avea relații strânse de cooperare în cadrul viitoarelor structuri ale ASA în favoarea liberalizării regimului vizelor între Republica Muntenegru și Uniunea Europeană, în acord cu concluziile reuniunii la nivel înalt UE-Balcanii de Vest, care a avut loc la Salonic, la 21 iunie 2003;
   DORIND, ca un prim pas concret către introducerea regimului de călătorie fără viză, facilitarea contactelor între persoane ca o condiție esențială pentru dezvoltarea constantă a relațiilor economice, umanitare, culturale, științifice și de altă natură, prin facilitarea eliberării vizelor pentru cetățenii Republicii Muntenegru;
   ȚINÂND SEAMA de faptul că toți cetățenii UE sunt scutiți de obligativitatea vizelor atunci când călătoresc în Republica Muntenegru pentru o perioadă de până la 90 de zile sau atunci când tranzitează teritoriul acesteia;
   RECUNOSCÂND că, în cazul în care Republica Muntenegru ar reintroduce obligativitatea vizelor pentru cetățenii UE, aceleași facilități acordate în temeiul prezentului acord cetățenilor Republicii Muntenegru ar fi în mod automat aplicate cetățenilor UE, în baza principiului reciprocității;
   RECUNOSCÂND că facilitarea eliberării vizelor nu ar trebui să conducă la migrație ilegală și acordând o atenție specială securității și readmisiei;
   LUÂND ÎN CONSIDERARE Protocolul privind poziția Regatului Unit și a Irlandei și Protocolul privind integrarea acquis-ului Schengen în cadrul Uniunii Europene, anexate la Tratatul privind Uniunea Europeană și la Tratatul de instituire a Comunității Europene, și confirmând că dispozițiile prezentului acord nu se aplică Regatului Unit și Irlandei;
   LUÂND ÎN CONSIDERARE Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, și confirmând că dispozițiile prezentului acord nu se aplică Regatului Danemarcei,
   CONVIN DUPĂ CUM URMEAZĂ:
   Articolul 1
   Scopul și domeniul de aplicare
   (1)   Scopul prezentului acord este de a facilita eliberarea vizelor pentru cetățenii Republicii Muntenegru, pentru o perioadă de ședere de până la 90 de zile, în decurs de 180 de zile.
   (2)   În cazul în care Republica Muntenegru ar reintroduce obligativitatea vizelor pentru cetățenii UE sau pentru anumite categorii de cetățeni UE, aceleași facilități acordate în temeiul prezentului acord cetățenilor Republicii Muntenegru ar fi în mod automat aplicate cetățenilor UE în cauză, în baza principiului reciprocității.
   Articolul 2
   Clauză generală
   (1)   Măsurile de facilitare a eliberării vizelor prevăzute în prezentul acord se aplică cetățenilor Republicii Muntenegru numai în măsura în care aceștia nu sunt scutiți de obligativitatea vizelor în temeiul actelor cu putere de lege și al actelor administrative ale Comunității sau ale statelor membre, în temeiul prezentului acord sau al altor acorduri internaționale.
   (2)   Legislația națională a Republicii Muntenegru sau a statelor membre sau dreptul comunitar se aplică aspectelor care nu sunt reglementate prin dispozițiile prezentului acord, cum ar fi refuzul de eliberare a unei vize, recunoașterea documentelor de călătorie, dovada mijloacelor suficiente de subzistență, refuzul intrării și măsurile de expulzare.
   Articolul 3
   Definiții
   În sensul prezentului acord:

               (a)

               „stat membru” înseamnă orice stat membru al Uniunii Europene, cu excepția Regatului Danemarcei, a Republicii Irlanda și a Regatului Unit;

               (b)

               „cetățean al Uniunii Europene” înseamnă un cetățean al unui stat membru, astfel cum este definit acesta din urmă la litera (a);

               (c)

               „cetățean al Republicii Muntenegru” înseamnă orice persoană care deține cetățenia Republicii Muntenegru;

               (d)

               „viză” înseamnă o autorizație eliberată de un stat membru sau o decizie adoptată de un astfel de stat, care este necesară în scopul:

                           —

                           de a intra pe teritoriul unuia sau mai multor state membre în vederea unei șederi a cărei durată prevăzută nu depășește 90 de zile în total;

                           —

                           de a intra pe teritoriului unuia sau mai multor state membre în vederea tranzitării acestuia;

               (e)

               „persoană care rezidă în mod legal” înseamnă un cetățean al Republicii Muntenegru autorizat sau îndreptățit să stea mai mult de 90 de zile pe teritoriul unui stat membru, în temeiul legislației comunitare sau naționale.

         Articolul 4
   Documente justificative privind scopul călătoriei
   (1)   Pentru următoarele categorii de cetățeni ai Republicii Muntenegru, sunt suficiente următoarele documente pentru justificarea scopului călătoriei pe teritoriul celeilalte părți:

               (a)

               pentru membrii delegațiilor oficiale care, ca urmare a unei invitații oficiale adresate Republicii Muntenegru, participă la reuniuni, consultări, negocieri sau programe de schimb, precum și la evenimente organizate de instituții interguvernamentale pe teritoriul statelor membre:

                           —

                           o scrisoare emisă de o autoritate a Republicii Muntenegru, care să confirme că solicitantul este un membru al delegației acestei țări care călătorește pe teritoriul statelor membre în scopul participării la evenimentele menționate anterior, scrisoare însoțită de o copie a invitației oficiale;

               (b)

               pentru oamenii de afaceri și reprezentanții organizațiilor de afaceri:

                           —

                           o invitație scrisă din partea unei persoane juridice sau societăți-gazdă, a unei organizații, birou sau filială a unei astfel de persoane juridice sau societăți, a unor autorități locale sau naționale ale statelor membre sau a comitetelor de organizare a târgurilor și expozițiilor, a conferințelor și simpozioanelor organizate pe teritoriile statelor membre, invitație aprobată de Camera de comerț, de Uniunea Angajatorilor a Republicii Muntenegru sau de Alianța Întreprinderilor din Muntenegru;

               (c)

               pentru conducătorii auto care prestează servicii de transport internațional de mărfuri și pasageri către teritoriile statelor membre, cu vehicule înmatriculate în Republica Muntenegru;

                           —

                           o solicitare scrisă din partea asociației naționale a transportatorilor din Republica Muntenegru care prestează servicii de transport rutier internațional, care să menționeze scopul, durata și frecvența călătoriilor;

               (d)

               pentru membrii personalului de pe trenuri, de pe vagoane frigorifice și locomotive, care călătoresc pe teritoriile statelor membre:

                           —

                           o solicitare scrisă din partea societății de căi ferate competente din Republica Muntenegru, în care se specifică scopul, durata și frecvența călătoriilor;

               (e)

               pentru jurnaliști:

                           —

                           un certificat sau un alt document eliberat de o organizație profesională, care să demonstreze că persoana în cauză este un jurnalist calificat, precum și un document eliberat de angajatorul persoanei în cauză, care stipulează că scopul călătoriei îl reprezintă desfășurarea unei activități de natură jurnalistică;

               (f)

               pentru persoanele care participă la activități științifice, culturale și artistice, inclusiv programe de schimb între universități și de altă natură:

                           —

                           o invitație scrisă din partea unei organizații-gazdă de a participa la aceste activități;

               (g)

               pentru elevii, studenții instituțiilor universitare și postuniversitare și profesorii însoțitori care întreprind călătorii de studii sau formare profesională, inclusiv în cadrul programelor de schimb, precum și al altor activități educaționale conexe:

                           —

                           o invitație scrisă sau o adeverință de înscriere din partea universității, a academiei, a colegiului sau a școlii-gazdă sau carnete de student sau certificate pentru cursurile care vor fi urmate;

               (h)

               pentru participanții la evenimente sportive internaționale și persoanele care îi însoțesc în calitate profesională:

                           —

                           o invitație scrisă din partea organizației-gazdă: autorități competente, federații sportive sau comitete olimpice naționale ale statelor membre;

               (i)

               pentru participanții la programe oficiale de schimb organizate de orașe înfrățite:

                           —

                           o invitație scrisă din partea conducătorilor administrației/primarilor acestor orașe și localități;

               (j)

               pentru rudele apropiate – soț/soție, copii (inclusiv copii adoptați), părinți (inclusiv tutorii), bunici și nepoți – care vizitează cetățeni ai Republicii Muntenegru care rezidă în mod legal pe teritoriul statelor membre:

                           —

                           o invitație scrisă din partea gazdei;

               (k)

               pentru vizitarea cimitirelor civile și militare:

                           —

                           un document oficial care să confirme existența și conservarea mormântului, precum și legătura de rudenie sau alt tip de legătură dintre solicitant și decedat;

               (l)

               pentru persoanele care călătoresc în scopuri medicale și persoanele care trebuie să le însoțească:

                           —

                           un document oficial din partea instituției medicale, care să confirme necesitatea îngrijirii medicale în această instituție și necesitatea de a fi însoțit, precum și dovada mijloacelor financiare suficiente pentru achitarea tratamentului medical;

               (m)

               pentru persoanele care participă la ceremonii funerare:

                           —

                           un document oficial care să confirme decesul, precum și legătura de rudenie sau alt tip de legătură dintre solicitant și decedat;

               (n)

               pentru reprezentanții organizațiilor societății civile care întreprind călătorii în scopul formării profesionale, al participării la seminarii, conferințe, inclusiv în cadrul programelor de schimb:

                           —

                           o invitație scrisă din partea organizației-gazdă, o confirmare că persoana respectivă reprezintă organizația societății civile, precum și dovada constituirii unei astfel de organizații de la registrul competent, eliberată de o autoritate de stat, în conformitate cu legislația națională;

               (o)

               pentru membrii profesiilor liberale care participă la expoziții internaționale, conferințe și simpozioane, seminarii sau alte evenimente similare organizate pe teritoriile statelor membre:

                           —

                           o invitație scrisă din partea organizației-gazdă care să confirme că persoana respectivă participă la eveniment;

               (p)

               pentru judecătorii care participă la programe de schimb internaționale, simpozioane, seminarii sau alte evenimente de formare similare organizate pe teritoriile statelor membre:

                           —

                           o invitație scrisă din partea organizației-gazdă de a participa la aceste activități;

               (q)

               pentru reprezentanții comunităților religioase din Republica Muntenegru:

                           —

                           o solicitare scrisă din partea comunității religioase înregistrate în Republica Muntenegru, în care se specifică scopul, durata și frecvența călătoriilor;

               (r)

               pentru persoanele care călătoresc în scop turistic:

                           —

                           un certificat sau bon de călătorie de la o agenție de voiaj sau operator turistic acreditat de statele membre în cadrul cooperării consulare locale, care să confirme rezervarea unei călătorii organizate.

         (2)   Invitația scrisă menționată la alineatul (1) al prezentului articol cuprinde următoarele elemente:

               (a)

               pentru persoana invitată – numele și prenumele, data nașterii, sexul, cetățenia, numărul actului de identitate, data și scopul călătoriei, numărul intrărilor și, dacă este cazul, numele soțului/soției și copiilor care o însoțesc;

               (b)

               pentru persoana care invită – numele, prenumele și adresa; sau

               (c)

               pentru persoana juridică, societatea sau organizația care invită – denumirea completă și adresa, precum și:

                           —

                           în cazul în care invitația este făcută de o organizație, numele și funcția persoanei care o semnează;

                           —

                           în cazul în care persoana care invită este o persoană juridică sau societate, sau un birou sau filială a unei astfel de persoane juridice sau societăți stabilite pe teritoriul unui stat membru, numărul de înregistrare, astfel cum este prevăzut de legislația națională a statului membru în cauză.

         (3)   Pentru categoriile de persoane menționate la alineatul (1) al prezentului articol, toate categoriile de vize sunt eliberate în conformitate cu procedura simplificată, fără a se mai cere altă justificare, invitație sau validare referitoare la scopul călătoriei, prevăzută de legislația statelor membre.
   Articolul 5
   Eliberarea vizelor cu intrări multiple
   (1)   Misiunile diplomatice și oficiile consulare ale statelor membre eliberează vize cu intrări multiple cu un termen de valabilitate de până la cinci ani, pentru următoarele categorii de persoane:

               (a)

               membri ai guvernului și parlamentului național, ai curții constituționale și ai curții supreme, președintele curții de apel, președintele curții administrative, dacă aceștia nu sunt scutiți de obligativitatea vizelor prin prezentul acord, în vederea exercitării atribuțiilor ce le revin, cu termen de valabilitate limitat la mandatul pentru funcția deținută, în cazul în care acesta nu depășește cinci ani;

               (b)

               membri permanenți ai delegațiilor oficiale care, ca urmare a unei invitații oficiale adresate Republicii Muntenegru, participă la reuniuni, consultări, negocieri sau programe de schimb, precum și la evenimente organizate de instituții interguvernamentale pe teritoriul statelor membre;

               (c)

               soți/soții și copii (inclusiv copii adoptați), care nu depășesc vârsta de 21 de ani sau sunt în întreținere care vizitează cetățeni ai Republicii Muntenegru care rezidă în mod legal pe teritoriul statelor membre, cu valabilitate limitată la cea a permisului de ședere al acestora.

         (2)   Misiunile diplomatice și oficiile consulare ale statelor membre eliberează vize cu intrări multiple cu termen de valabilitate de până la un an pentru următoarele categorii de persoane, cu condiția ca, în decursul anului precedent, aceștia să fi obținut cel puțin o viză, să o fi utilizat în conformitate cu legislația privind intrarea și șederea în statul vizitat și să existe motive pentru solicitarea unei vize cu intrări multiple:

               (a)

               membri permanenți ai delegațiilor oficiale care, ca urmare a unei invitații oficiale adresate Republicii Muntenegru, participă la reuniuni, consultări, negocieri sau programe de schimb, precum și la evenimente organizate de instituții interguvernamentale pe teritoriul statelor membre;

               (b)

               oameni de afaceri și reprezentanți ai organizațiilor de afaceri care călătoresc în mod regulat în statele membre;

               (c)

               conducători auto care prestează servicii de transport internațional de mărfuri și pasageri către teritoriile statelor membre, cu vehicule înmatriculate în Republica Muntenegru;

               (d)

               membri ai personalului de pe trenuri, vagoane frigorifice și locomotive ale trenurilor internaționale, care călătoresc pe teritoriile statelor membre;

               (e)

               membri ai profesiilor liberale care participă la expoziții internaționale, conferințe, simpozioane, seminarii sau alte evenimente similare, care călătoresc în mod regulat în statele membre;

               (f)

               persoane care participă la activități științifice, culturale și artistice, inclusiv programe de schimb între universități și de altă natură, care călătoresc în mod regulat în statele membre;

               (g)

               participanți la evenimente sportive internaționale și persoane care îi însoțesc în calitate profesională;

               (h)

               jurnaliști;

               (i)

               participanți la programe oficiale de schimb organizate de orașe înfrățite;

               (j)

               studenți ai instituțiilor universitare și postuniversitare care întreprind călătorii de studii sau formare profesională, inclusiv în cadrul programelor de schimb;

               (k)

               persoane care călătoresc în scopuri medicale și persoanele care trebuie să le însoțească;

               (l)

               reprezentanți ai comunităților religioase înregistrate în Republica Muntenegru, care călătoresc în mod regulat în statele membre;

               (m)

               reprezentanți ai organizațiilor societății civile care călătoresc în mod regulat în statele membre în scopul formării profesionale, al participării la seminarii, conferințe, inclusiv în cadrul programelor de schimb;

               (n)

               judecători care participă la programe de schimb internaționale, simpozioane, seminarii sau alte evenimente de formare similare, care călătoresc în mod regulat în statele membre.

         (3)   Misiunile diplomatice și oficiile consulare ale statelor membre eliberează vize cu intrări multiple cu un termen de valabilitate de minimum doi ani și maximum cinci pentru categoriile de persoane menționate la alineatul (2) al prezentului articol, cu condiția ca, în decursul ultimilor doi ani, aceștia să fi utilizat vize cu intrări multiple de un an, în conformitate cu legislația privind intrarea și șederea pe teritoriul statului vizitat, și motivele pentru solicitarea unei vize cu intrări multiple să fie încă valabile.
   (4)   Perioada totală de ședere pe teritoriul statelor membre a persoanelor menționate la alineatele (1) și (3) ale prezentului articol nu trebuie să depășească 90 de zile, în decurs de 180 de zile.
   Articolul 6
   Taxe pentru procesarea cererilor de viză
   (1)   Taxa pentru procesarea cererilor de viză depuse de cetățenii Republicii Muntenegru este de 35 EUR.
   Suma menționată mai sus poate fi modificată în conformitate cu procedura prevăzută la articolul 14 alineatul (4).
   În cazul în care Republica Muntenegru reintroduce obligativitatea vizelor pentru cetățenii UE, taxa de viză percepută de Republica Muntenegru nu depășește 35 EUR sau suma convenită în cazul în care taxa este modificată în conformitate cu procedura prevăzută la articolul 14 alineatul (4).
   (2)   Sunt scutite de plata taxelor pentru procesarea cererilor de viză următoarele categorii de persoane:

               (a)

               membri ai guvernului și parlamentului național, ai curții constituționale și ai curții supreme, președintele curții de apel, președintele curții administrative, persoanele menționate la articolul 5 alineatul (1) litera (a), dacă aceștia nu sunt scutiți de obligativitatea vizelor prin prezentul acord;

               (b)

               rudele apropiate – soț/soție, copii (inclusiv copii adoptați), părinți (inclusiv tutori), bunici și nepoți – care vizitează cetățeni ai Republicii Muntenegru care rezidă în mod legal pe teritoriul statelor membre;

               (c)

               membri ai delegațiilor oficiale care, ca urmare a unei invitații oficiale adresate Republicii Muntenegru, participă la reuniuni, consultări, negocieri sau programe de schimb, precum și la evenimente organizate de instituții interguvernamentale pe teritoriul statelor membre;

               (d)

               elevi, studenți ai instituțiilor universitare și postuniversitare și profesori însoțitori, care întreprind călătorii de studii sau formare profesională;

               (e)

               persoane cu handicap și persoanele care le însoțesc, dacă este cazul;

               (f)

               persoane care au prezentat documente care dovedesc necesitatea călătoriei în scopuri umanitare, inclusiv pentru urmarea unui tratament medical urgent și persoana însoțitoare, sau care participă la funeraliile unei rude apropiate sau vizitează o rudă apropiată care este grav bolnavă;

               (g)

               participanți la evenimente sportive internaționale și persoane care îi însoțesc în calitate profesională;

               (h)

               persoane care participă la activități științifice, culturale și artistice, inclusiv programe de schimb între universități și alte tipuri de programe de schimb;

               (i)

               participanți la programe oficiale de schimb organizate de orașe înfrățite;

               (j)

               jurnaliști;

               (k)

               pensionari;

               (l)

               judecători care participă la programe de schimb internaționale, simpozioane, seminarii sau alte evenimente de formare similare;

               (m)

               reprezentanți ai comunităților religioase din Republica Muntenegru;

               (n)

               reprezentanți ai organizațiilor societății civile care călătoresc în scopul participării la reuniuni, seminarii, programe de schimb sau cursuri de formare;

               (o)

               membri ai profesiilor liberale care participă la expoziții internaționale, conferințe și simpozioane, seminarii sau alte evenimente similare organizate pe teritoriile statelor membre;

               (p)

               conducători auto care prestează servicii de transport internațional de mărfuri și pasageri către teritoriile statelor membre, cu vehicule înmatriculate în Republica Muntenegru;

               (q)

               membri ai personalului de pe trenuri, vagoane frigorifice și locomotive ale trenurilor internaționale, care călătoresc pe teritoriile statelor membre;

               (r)

               copii sub 6 ani.

         Articolul 7
   Durata procedurilor pentru procesarea cererilor de viză
   (1)   Misiunile diplomatice și oficiile consulare ale statelor membre iau o decizie privind cererea de eliberare a vizei în termen de 10 zile calendaristice de la data primirii cererii și a documentelor necesare pentru eliberarea vizei.
   (2)   Termenul pentru luarea deciziei privind cererea de viză se poate prelungi până la 30 de zile calendaristice în cazuri individuale, mai ales atunci când este necesară o analiză detaliată a cererii.
   (3)   Termenul pentru luarea deciziei privind cererea de viză se poate reduce la 3 zile lucrătoare sau mai puțin, în situații urgente.
   Articolul 8
   Călătoriile în cazul documentelor pierdute sau furate
   Cetățenii Uniunii Europene și ai Republicii Muntenegru care și-au pierdut sau cărora le-au fost furate actele de identitate pe perioada șederii pe teritoriul Republicii Muntenegru sau al unui stat membru pot părăsi acel teritoriu în baza unor documente de identitate valabile care le conferă dreptul de a trece frontiera, eliberate de misiunile diplomatice sau de oficiile consulare ale statelor membre sau ale Republicii Muntenegru, fără viză sau altă autorizație.
   Articolul 9
   Prelungirea vizei în circumstanțe excepționale
   Cetățenii Republicii Muntenegru care nu pot părăsi teritoriul statului membru până la data menționată pe viză din motive de forță majoră beneficiază gratuit de prelungirea vizei, în conformitate cu legislația aplicată de statul de destinație, pentru perioada necesară întoarcerii acestora în statul de reședință.
   Articolul 10
   Pașapoartele diplomatice
   (1)   Cetățenii Republicii Muntenegru, posesori de pașapoarte diplomatice valabile, pot intra, ieși și tranzita fără viză teritoriile statelor membre.
   (2)   Persoanele menționate la alineatul (1) al prezentului articol pot sta pe teritoriul statelor membre pentru o perioadă de până la 90 de zile, în decurs de 180 de zile.
   Articolul 11
   Valabilitatea teritorială a vizelor
   Sub rezerva normelor și reglementărilor naționale privind securitatea cetățenilor statelor membre și sub rezerva normelor comunitare privind vizele cu valabilitate teritorială limitată, cetățenii Republicii Muntenegru au dreptul de a călători pe teritoriul statelor membre în aceleași condiții ca și cetățenii Uniunii Europene.
   Articolul 12
   Comitetul mixt de gestionare a acordului
   (1)   Părțile instituie un Comitet mixt de experți (denumit în continuare „comitetul”), alcătuit din reprezentanți ai Comunității Europene și ai Republicii Muntenegru. Comunitatea este reprezentată de Comisia Comunităților Europene, asistată de experți din statele membre.
   (2)   Comitetul îndeplinește, în special, următoarele atribuții:

               (a)

               monitorizează punerea în aplicare a prezentului acord;

               (b)

               propune modificări și completări la prezentul acord;

               (c)

               soluționează litigiile legate de interpretarea sau aplicarea dispozițiilor prezentului acord.

         (3)   Comitetul se reunește ori de câte ori este necesar, la cererea uneia dintre părți și cel puțin o dată pe an.
   (4)   Comitetul își stabilește regulamentul de procedură.
   Articolul 13
   Relația dintre prezentul acord și acordurile bilaterale dintre statele membre și Republica Muntenegru
   (1)   De la intrarea sa în vigoare, prezentul acord prevalează față de dispozițiile oricărui acord sau aranjament bilateral sau multilateral încheiat între un stat membru și Republica Muntenegru, în măsura în care dispozițiile acestor acorduri sau aranjamente se referă la aspecte reglementate prin prezentul acord.
   (2)   Dispozițiile acordurilor sau aranjamentelor bilaterale semnate înainte de 1 ianuarie 2007 între un stat membru și Republica Muntenegru care prevăd scutirea de obligativitatea vizelor pentru posesorii de pașapoarte de serviciu continuă să se aplice pentru o perioadă de 5 ani de la intrarea în vigoare a prezentului acord, fără a aduce atingere dreptului statelor membre sau al Republicii Muntenegru de a denunța sau suspenda acordurile bilaterale respective în acest interval de 5 ani.
   Articolul 14
   Clauze finale
   (1)   Acordul se ratifică sau se aprobă de către părți în conformitate cu procedurile respective ale acestora și intră în vigoare în prima zi a celei de a doua luni care urmează datei la care părțile își notifică reciproc încheierea procedurilor menționate.
   (2)   Prin derogare de la alineatul (1) al prezentului articol, prezentul acord intră în vigoare doar la data la care intră în vigoare Acordul dintre Comunitatea Europeană și Republica Muntenegru privind readmisia persoanelor, în cazul în care această dată este ulterioară datei menționate la alineatul (1) al prezentului articol.
   (3)   Prezentul acord se încheie pe perioadă nedeterminată, cu excepția cazului în care este denunțat în conformitate cu alineatul (6) al prezentului articol.
   (4)   Prezentul acord poate fi modificat prin acordul scris al părților. Modificările intră în vigoare după ce părțile și-au notificat reciproc încheierea procedurilor interne necesare în acest sens.
   (5)   Fiecare parte poate suspenda integral sau parțial prezentul acord din motive de ordine publică, de protecție a securității cetățenilor sau a sănătății publice. Decizia de suspendare este notificată celeilalte părți cu 48 de ore înainte de intrarea în vigoare. Partea care a suspendat aplicarea prezentului acord informează cealaltă parte, fără întârziere, în momentul în care motivele suspendării nu se mai aplică.
   (6)   Fiecare parte poate denunța prezentul acord, printr-o notificare scrisă adresată celeilalte părți. Prezentul acord încetează după 90 de zile de la data unei astfel de notificări.

      Încheiat la Bruxelles, optsprezece septembrie două mii șapte, în două exemplare, în fiecare dintre limbile oficiale ale părților, fiecare dintre aceste texte fiind egal autentice.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku Zajednicu

         За Република Черна гора
         Por la República de Montenegro
         Za Republiku Ċerná Hora
         For Republikken Montenegro
         Für die Republik Montenegro
         Montenegro Vabariigi nimel
         Για τη Δημοκρατία του Μαυροβουνίου
         For the Republic of Montenegro
         Pour la République du Monténégro
         Per la Repubblica del Montenegro
         Melnkalnes Republikas vārdā
         Juodkalnijos Respublikos vardu
         A Montenegrói Köztársaság részéről
         Għar-Repubblika ta' Montenegro
         Voor de Republiek Montenegro
         W imieniu Republiki Czarnogóry
         Pela República do Montenegro
         Pentru Republica Muntenegru
         Za Čiernohorskú republiku
         Za Republiko Črno goro
         Montenegron tasavallan puolesta
         För Republiken Montenegro
         Za Republiku Crnu Goru

   ANEXĂ
   PROTOCOL LA ACORDUL PRIVIND STATELE MEMBRE CARE NU APLICĂ INTEGRAL ACQUIS-UL SCHENGEN
   Statele membre care sunt obligate să aplice acquis-ul Schengen, dar care nu eliberează încă vize Schengen până la decizia Consiliului în acest sens, eliberează vize naționale a căror valabilitate este limitată la propriul lor teritoriu.
   Aceste state membre pot recunoaște în mod unilateral vizele Schengen și permisele de ședere Schegen în scopul tranzitării teritoriului lor, în conformitate cu Decizia nr. 895/2006/CE a Parlamentului European și a Consiliului.
   Deoarece Decizia nr. 895/2006/CE a Parlamentului European și a Consiliului nu se aplică României și Bulgariei, Comisia Europeană va propune dispoziții similare care să le permită acestor țări să recunoască în mod unilateral vizele Schengen, permisele de ședere și alte documente similare eliberate de alte state membre care nu sunt integrate pe deplin în spațiul Schengen, în scopul tranzitării teritoriului lor.
   DECLARAȚIE COMUNĂ PRIVIND DANEMARCA
   Părțile iau act de faptul că prezentul acord nu se aplică procedurilor de eliberare a vizelor de către misiunile diplomatice și oficiile consulare ale Regatului Danemarcei.
   În astfel de circumstanțe, este de dorit ca autoritățile Danemarcei și ale Republicii Muntenegru să încheie, fără întârziere, un acord bilateral privind facilitarea eliberării vizelor de scurtă ședere în condiții similare cu cele prevăzute în Acordul dintre Comunitatea Europeană și Republica Muntenegru.
   DECLARAȚIE COMUNĂ PRIVIND REGATUL UNIT ȘI IRLANDA
   Părțile iau act de faptul că prezentul acord nu se aplică teritoriilor Regatului Unit și Irlandei.
   În astfel de circumstanțe, este de dorit ca autoritățile Regatului Unit, ale Irlandei și ale Republicii Muntenegru să încheie acorduri bilaterale privind facilitarea eliberării vizelor.
   DECLARAȚIE COMUNĂ PRIVIND ISLANDA ȘI NORVEGIA
   Părțile iau act de relațiile strânse dintre Comunitatea Europeană și Norvegia și Islanda, în special în temeiul Acordului din 18 mai 1999 privind asocierea acestor țări la punerea în aplicare și dezvoltarea acquis-ului Schengen.
   În astfel de circumstanțe, este de dorit ca autoritățile Norvegiei, ale Islandei și ale Republicii Muntenegru să încheie, fără întârziere, acorduri bilaterale privind facilitarea eliberării vizelor de scurtă ședere în condiții similare cu cele prevăzute în Acordul dintre Comunitatea Europeană și Republica Muntenegru.
   DECLARAȚIE COMUNĂ PRIVIND CONFEDERAȚIA ELVEȚIANĂ ȘI LIECHTENSTEIN
   (dacă este necesar)
   În cazul în care acordul dintre UE, CE și Confederația Elvețiană privind asocierea acesteia din urmă la punerea în aplicare și dezvoltarea acquis-ului Schengen și protocoalele la acest acord privind Liechtenstein intră în vigoare până la încheierea negocierilor cu Republica Muntenegru, se va face o declarație similară în ceea ce privește Elveția și Liechtenstein.
   DECLARAȚIA COMUNITĂȚII EUROPENE PRIVIND REVIZUIREA OBLIGATIVITĂȚII VIZELOR PENTRU POSESORII DE PAȘAPOARTE DE SERVICIU
   Deoarece scutirea de obligativitatea vizelor pentru posesorii de pașapoarte de serviciu prevăzută în acordurile sau aranjamentele bilaterale încheiate înainte de 1 ianuarie 2007 între diferite state membre și Republica Muntenegru continuă să se aplice doar pentru o perioadă de 5 ani de la intrarea în vigoare a prezentului acord, fără a aduce atingere dreptului statelor membre sau al Republicii Muntenegru de a denunța sau suspenda acordurile bilaterale respective în acest interval de 5 ani, Comunitatea Europeană va reevalua situația posesorilor de pașapoarte de serviciu în termen de maximum 4 ani de la intrarea în vigoare a prezentului acord, în vederea unei posibile modificări aduse acordului în acest sens, în conformitate cu procedura prevăzută la articolul 14 alineatul (4).
   DECLARAȚIA COMUNITĂȚII EUROPENE PRIVIND ACCESUL SOLICITANȚILOR DE VIZE ȘI ARMONIZAREA INFORMAȚIILOR PRIVIND PROCEDURILE DE ELIBERARE A VIZELOR DE SCURTĂ ȘEDERE ȘI DOCUMENTELE NECESARE PENTRU DEPUNEREA CERERII DE VIZĂ DE SCURTĂ ȘEDERE
   Recunoscând importanța transparenței pentru solicitanții de vize, Comisia Europeană reamintește că propunerea legislativă privind reformularea instrucțiunilor consulare comune pentru misiuni diplomatice și oficii consulare în ceea ce privește vizele a fost adoptată la 19 iulie 2006 de către Comisia Europeană și se referă la condițiile de acces ale solicitanților de vize la misiunile diplomatice și oficiile consulare ale statelor membre.
   În ceea ce privește informațiile care trebuie puse la dispoziția solicitanților de viză, Comunitatea Europeană consideră că trebuie adoptate măsuri adecvate:

               —

               În general, privind redactarea unor informații de bază pentru solicitanți referitoare la procedura și condițiile de solicitare a vizelor și valabilitatea acestora.

               —

               Comunitatea Europeană va redacta o listă de cerințe minime, în scopul de a se asigura că solicitanților de viză din Republica Muntenegru li se pun la dispoziție informații de bază coerente și uniforme și că li se cere să depună, în principiu, aceleași documente justificative.

         Informațiile menționate anterior, inclusiv listele cu agențiile de voiaj sau operatorii turistici acreditați de statele membre în cadrul cooperării consulare locale, trebuie difuzate pe scară largă (pe panourile de informații ale consulatelor, prin broșuri, pe pagini de Internet etc.).
   Misiunile diplomatice și oficiile consulare ale statelor membre furnizează informații cu privire la posibilitățile existente în temeiul acquis-ului Schengen de facilitare a eliberării vizelor de scurtă ședere, de la caz la caz.
   DECLARAȚIA COMUNITĂȚII EUROPENE PRIVIND FACILITĂȚILE ACORDATE MEMBRILOR FAMILIEI ȘI SOLICITANȚILOR BONA FIDE

   Comunitatea Europeană ia act de sugestia Republicii Muntenegru de a da o definiție mai largă noțiunii de „membri ai familiei” care ar trebui să beneficieze de facilitarea eliberării vizelor, precum și de importanța pe care Republica Muntenegru o acordă simplificării circulației pentru această categorie de persoane.
   În scopul facilitării mobilității unui număr mai mare de persoane care au legături familiale (în special frați și surori, precum și copiii acestora) cu cetățeni ai Republicii Muntenegru care rezidă în mod legal pe teritoriul statelor membre, Comunitatea Europeană invită oficiile consulare ale statelor membre să folosească pe deplin posibilitățile oferite de acquis-ul comunitar referitoare la facilitarea eliberării vizei pentru această categorie de persoane, posibilități care includ, în special, simplificarea documentelor justificative cerute solicitanților de viză, scutirea de taxele de procesare și, dacă este cazul, eliberarea de vize cu intrări multiple.
   În plus, Comunitatea Europeană invită, de asemenea, oficiile consulare ale statelor membre să folosească pe deplin aceste posibilități pentru facilitarea eliberării vizei solicitanților bona fide.
   DECLARAȚIA COMUNITĂȚII EUROPENE PRIVIND MARINARII
   În conformitate cu acordurile internaționale privind circulația membrilor echipajului de pe navele civile, Comunitatea Europeană invită oficiile consulare ale statelor membre să folosească pe deplin posibilitățile oferite de acquis-ul comunitar pentru a facilita eliberarea de vize de tranzit marinarilor din Muntenegru. Aceasta include, în special, simplificarea documentelor justificative cerute solicitanților de viză și eliberarea de vize de tranzit cu intrări multiple.


title: Decizia Consiliului din 29 iunie 1998 privind încheierea unui acord sub forma unui schimb de scrisori de modificare și prelungire a Acordului dintre Comunitatea Europeană și Republica Socialistă Vietnam privind comerțul cu produse textile și de îmbrăcăminte

text:
Anunţ juridic important

|

31998D0669

Jurnalul Oficial L 319 , 27/11/1998 p. 0001 - 0070 ediţie specială în limba cehă capitol 11 volum 30 p. 63  - 63 ediţie specială în limba estonă capitol 11 volum 30 p. 63  - 63 ediţie specială în limba maghiară capitol 11 volum 30 p. 63  - 63 ediţie specială în limba lituaniană capitol 11 volum 30 p. 63  - 63 LV.ES capitol 11 volum 30 p. 63  - 63 MT.ES capitol 11 volum 30 p. 63  - 63 PL.ES capitol 11 volum 30 p. 63  - 63 SK.ES capitol 11 volum 30 p. 63  - 63 ediţie specială în limba slovenă capitol 11 volum 30 p. 63  - 63

		19980629Decizia Consiliuluidin 29 iunie 1998privind încheierea unui acord sub forma unui schimb de scrisori de modificare și prelungire a Acordului dintre Comunitatea Europeană și Republica Socialistă Vietnam privind comerțul cu produse textile și de îmbrăcăminte(98/669/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113 coroborat cu articolul 228 alineatul (2) prima teză,având în vedere propunerea Comisiei,întrucât, Comisia a negociat în numele Comunității Europene un acord sub forma unui schimb de scrisori de modificare și prelungire a Acordului existent între Comunitatea Europeană și Republica Socialistă Vietnam privind comerțul cu produse textile și de îmbrăcăminte [1];întrucât, în temeiul Deciziei 98/136/CE a Consiliului [2], până la finalizarea procedurilor necesare pentru încheierea sa, prezentul acord a fost pus în aplicare provizoriu de la 1 ianuarie 1998;întrucât acordul ar trebui aprobat,DECIDE:Articolul 1Acordul sub forma unui schimb de scrisori de modificare și prelungire a Acordului dintre Comunitatea Europeană și Republica Socialistă Vietnam privind comerțul cu produse textile și de îmbrăcăminte se aprobă în numele Comunității.Textul acordului se anexează prezentei decizii.Articolul 2Prin prezenta președintele Consiliului este autorizat să numească persoanele împuternicite să semneze acordul prin care Comunitatea își asumă obligații.Articolul 3Prezenta decizie se publică în Jurnalul Oficial al Comunităților Europene.Adoptată la Luxemburg, 29 iunie 1998.Pentru ConsiliuPreședinteleR. Cook[1] Decizia 96/477/CE a Consiliului (JO L 199, 8.8.1996, p. 1).[2] JO L 41, 13.2.1998, p. 12.--------------------------------------------------